<classify> Katibu Mkuu wa Chama cha Riadha Mkoa wa Kilimanjaro, Amini Kimaro amethibitisha kuwa, Nape ndiye mgeni rasmi katika mbio za mwaka huu zitakazoshindaniwa kwa umbali tofauti.Alisema mbali na mbio za marathoni, pia kutakuwa na mbio za nusu marathoni, kilomita 10 na zile za kilomita tano, ambazo zitakuwa ni za kujifurahisha.Alisema mbio za kilomita 10 zitashirikisha walemavu wanaotumia baiskeli za matairi matatu pamoja na wale wanaotumia viti vyenye magurudumu. Kimaro alisema walemavu wote watakaoshiriki mbio hizo kutoka nje ya mkoa wa Kilimanjaro, watalipwa nauli na kugharamiwa malazi na chakula mjini Moshi.Alisema mshindi wa kwanza kwa wanawake na wanaume kila mmoja ataondoka na kitita cha Sh milioni moja huku washindi wengine wa pili hadi wa 10 kila mmoja ataondoka na zawadi yake.Alisema tayari wanariadha kutoka zaidi ya nchi 40 wameshajiandikisha kushiriki mbio hizo, ambazo pia zinatumika kutangaza utalii wa Tanzania nje ya mipaka yake.Alisema kuwa Kamati ya Maandalizi ya mbio hizo itakutana leo mjini Moshi na kukamilisha mambo mbalimbali ya mashindano hayo.  <topic>: MICHEZO 